**6-րդ շաբաթ**

**Ամսաթիվ՝** —————————

**Կրթական հարթակ՝ 7-րդ**

**ՈՒսուցիչ՝** —————————————————

**Դասագիրք՝ «Մայրենի 6», Դավիթ Գյուրջինյան**

**Նախորդ դասի կրկնողություն**

 Վերհիշել հետևյալ բառերի բացատրությունները

Էրազ ———————————————

Երկնքիցը ———————————————

Գելեր ———————————————

Զարհուրած ———————————————

Նազիր-վեզիր ———————————————

Գյամը քաշել ———————————————

Փայ ———————————————

Սևերես ———————————————

Հրաշապատում ———————————————

**Գրականություն - Քննություն․ առակ *պարծենկոտության* մասին**

Մի անգամ թութակը հպարտացավ իրեն շրջապատողների մոտ․

- Գիտե՞ք, որ ես կարող եմ խոսել մարդկանց լեզվով: ***Այսուհետ*** դուք ինձնից չեք լսի ոչ մի բառ թռչունների լեզվով:

- Օ՜հ- բացականչեցին ճնճղուկները,- գիտունիկ է, փաստորեն խոսելու է միայն մարդկային  լեզվով:

- Նա իսկապես կարողանում է խոսել մարդկանց պե՞ս,- թերահավատորեն հարցրեց ծեր ագռավը,- դե ինչ, վատ չէ:  Սակայն դա դեռ չի նշանակում, որ նա բոլորից խելացի է։ Ես նույնպես մի քանի բառ գիտեմ, որ ***գործածում*** են մարդիկ, բայց, այդուհանդերձ, ինձ իմաստուն չեմ համարում։

- Իսկ դուք շփվեք նրա հետ հենց մարդկային լեզվով,- վրա բերեցին ճնճղուկները,- Թերևս նա ձեզ հետ թռչունների լեզվով չի էլ խոսի։ Կտեսնեք։

- Փորձենք,- ասաց ագռավն ու թռավ այնտեղ, որտեղ նստած էր թութակը:

Թութակին տեսնելուն պես ներկայացավ մաքուր մարդկային լեզվով․

- Բարև Ձեզ, ես ագռավն եմ։

- Հիմար թութակ, հիմար թութակ,- կարծես անգիր արած ձևով պատասխանեց թութակն ու նորից ավելացրեց,- հիմար թութակ:

- Լսեցի՞ք,- զարմանքով գոռացին ճնճղուկները,- նա ձեզ համոզե՞ց:

- Իհարկե,- հոգոց հանելով արձագանքեց ագռավը,- ես նրա հետ համամիտ եմ։

Այս առակը պատմություն է չմտածված պարծենկոտության մասին և դաս բոլոր նրանց համար, որոնք ապրում են սեփական հանճարեղության վերաբերյալ հորինվածքների աշխարհում։ Հեղինակը տվյալ առակի միջոցով ցույց է տալիս ընթերցողին, թե ինչպիսի անձանց և ինչպիսի դժվարությունների է հնարավոր հանդիպել։ Ինքնակատարելագործման ճանապարհին, հաղթահարելով միայն առաջին քայլը, չպետք է շտապեք վերագրել ձեզ հաղթողի մրցանակը, դրա համար դեռևս պետք է «աճել»։ Ի վերջո, հաղթանակների մասին պետք էլ  չէ անընդհատ խոսել, այլ արդյունք տալ։ Նաև անհրաժեշտ է հիշել, որ որոշակի ուղով ընթանալիս չի կարելի խաբեությամբ շահել ուրիշների հարգանքն ու վստահությունը,  ավելի խելացի և փորձառու մեկը կարող է հեշտությամբ բացահայտել կեղծիքը։

**Հարցերևառաջադրանքներառարկայիչափորոշչայիննվազագույնպահանջներիկատարումըստուգելուհամար*.***

* Պատմությունը շարադրի՛ր քո բառերով։
* Ո՞րն է առակի բարոյախոսությունը
* Քննարկել, ինչպես կարող է դրսևորվել պարծենկոտությունը մարդու մեջ։
* Ինչո՞ւ առյուծը հրաժարվեց կռվել շան հետ։
* Քննարկել միտքը․ «Մարդու հակառակորդը իրեն վայել պետք է լինի»։

**Լսողական վարժություն**․ **Առյուծն ու շունը**, լսել առակը, ընկալել, քննարկել և վերապատմել․

<https://www.youtube.com/watch?v=O0XlmNR167k>

**Բառագիտություն**

* + Պարծենկոտություն-մեծախոսություն
	+ Այսուհետ-սրանից հետո
	+ Գործածել-կիրառել
	+ Այլաբանություն-այլասացություն, թաքնիմաստ
	+ Փորձառու-հմուտ, վարժ
	+ Խելքը գլուխը հավաքել-սթափվել, գիտակցության գալ

**Հականիշներ - միացնել հականշային զույգերը․**

* + Գիտունիկ անփորձ
	+ Խելացի արհամարհանաք
	+ Իմաստուն հիմար
	+ Հարգանք տգետ
	+ Փորձառու անմիտ

**Մշակույթ-** **Առակը** (առ ակն՝ աչքի առաջ) ***բարոյախոսական*** բնույթի բանահյուսական ստեղծագործություն է, որտեղ ***այլաբանության*** միջոցով ներկայացվում, ծաղրվում և քննադատության են ենթարկվում մարդկանց արատները։

Առակի վերջում սովորաբար հեղինակը դրսևորում է իր հստակ վերաբերմունքը նկարագրածի հանդեպ, որն էլ առակի բարոյախոսությունն է։ Առակի հերոսները կենդանական և բուսական աշխարհի ներկայացուցիչներ են, իրեր, լուսատուներ և այլն։ Առակի վարպետներ են [Եզոպոսը](https://hy.wikipedia.org/wiki/%D4%B5%D5%A6%D5%B8%D5%BE%D5%BA%D5%B8%D5%BD), Լաֆոնտենը,  [Կռիլովը](https://hy.wikipedia.org/wiki/%D4%BB%D5%BE%D5%A1%D5%B6_%D4%BF%D5%BC%D5%AB%D5%AC%D5%B8%D5%BE), հայ հեղինակներից՝ [Մխիթար Գոշը](https://hy.wikipedia.org/wiki/%D5%84%D5%AD%D5%AB%D5%A9%D5%A1%D6%80_%D4%B3%D5%B8%D5%B7), [Վարդան Այգեկցին](https://hy.wikipedia.org/wiki/%D5%8E%D5%A1%D6%80%D5%A4%D5%A1%D5%B6_%D4%B1%D5%B5%D5%A3%D5%A5%D5%AF%D6%81%D5%AB), [Խնկո Ապերը](https://hy.wikipedia.org/wiki/%D4%BD%D5%B6%D5%AF%D5%B8_%D4%B1%D5%BA%D5%A5%D6%80)։

**Հարցերևառաջադրանքներ*.***

* Ի՞նչ է նշանակում բարոյախոսական բնույթի ստեղծագործություն։
* Ի՞նչ է առակը։
* Ովքե՞ր են հայտնի առակագիրները։
* Ինչպիսի՞ առակներ գիտեք։
* Իրար լրացնելով՝ հորինեք առակ։

**Տնային հանձնարարություններ**

**Գրականություն։** Կարդալ և սեփական խոսքերով վերարտադրել «**Քննություն․ առակ** պարծենկոտության **մասին»:** Կարողանալ պատասխանել դասանյութի վերջում առաջադրված հարցերին։

**Հայոց Լեզու – Գրքային բառապաշար։**Դասանյութը հասկանալ, սովորել, կարողանալ սեփական խոսքերով վերարտադրել։ Կատարել հետևյալ հանձնարարությունները

* դասին կից վարժությունները
* էջ 16, 17, առաջադրանք 3, 4

**Բառագիտություն** – Սովորել աշխատանքային փաթեթում նշված հոմանիշները, հականիշները և նոր բառերի բացատրությունները

**Մշակույթ -** Առակ

Դասանյութը սովորել, հասկանալ, պատրաստ լինել պատասխանել հարցերին։